पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी को लेकर लागू लॉकडाउन के नए आदेशों का सख्ती से पालन तय करने के लिए जिला पुलिस और प्रशासन ने रविवार शाम को शहर में सामूहिक फ्लैग मार्च किया। मुख्य मार्गों के अलावा तंग गलियों में पहुंचे सामूहिक दल के साथ एक माइक के माध्यम से लोगों को कोरोनाका में सजग रहने की नसीहत दी गई।
फ्लैग मार्च के अंत में नगर परिषद की एक मशीन उन इलाकों को सेनिटाइज भी करती गई। बड़ी संख्या में वाहनों का काफिला पुलिस कंट्रोल रूम से रवाना हुआ। इसके बाद फ्लैग मार्च मोहन कॉलोनी होते हुए कंधारवाड़ी, बड़ा रामद्वारा, पृथ्वीगंज होते हुए घंटाघर पहुंचा।
वहां से कस्टम, खांदू कॉलोनी, हाउसिंग बोर्ड होते हुए मार्च पुन: कंट्रोल रूम पहुंचा। फ्लैग मार्च में यातायात पुलिस के साथ जिला कलक्टर अंकित कुमार सिंह, पुलिस अधीक्षक कविंद्र कुमार सागर एवं अन्य अधिकारी शामिल हुए। गौरतलब है ऐसे फ्लैग मार्च पुलिस और प्रशासन की ओर से दंगों के दौरान शांति व्यवस्था के लिए निकाले जाते हैं, लेकिन यहां पर इस मार्च का मतलब महामारी में लागू लॉकडाउन की पालना कराना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn